Նելսոն Օլգրեն

Նելսոն Օլգրեն (, ), ամերիկացի գրող, գրքի ազգային մրցանակի դափնեկիր։

Կենսագրություն 
Նելսոն Օլգրենը շվեդացի արտագաղթողի և գերմանացի հրեայի որդի էր։ Նրա մանկությունն անցել է Չիկագոյի հարավային մասում` աղքատների շրջանում, որտեղ ձևավորվել են Օլգրենի ստեղծագործական տեսակետները։ Հենց այստեղից էլ նա ձեռք է բերել իր ստեղծագործությունների թեմաները` տեղական քաղաքական գործիչների և մեծ քաղաքի՝ սոցիալական ցնցումներով կյանքը` մարմնավաճառներ, հարբեցողներ և հանցագործներ։

Ավարտել է Չիկագոյի Իլինոյսի համալսարանի լրագրության ֆակուլտետը։ Փորձել է մի շարք պատահական աշխատանքներ։ Մի անգամ նա նույնիսկ գողության համար բանտ է ընկել։ Օլգրենը Երկրորդ համաշխարհային պատերազմի մասնակից է եղել։ Ծառայել էր Ֆրանսիայում։ Երկու անգամ ամուսնացել է։ 1947 թվականին ԱՄՆ-ում հանդիպել է ֆրանսիացի գրող Սիմոնա դը Բովուարի հետ, որի հետ հարաբերությունները տևել են 14 տարի։ Նրա հետ Օլգրենը բազմաթիվ ուղևորություններ և ճանապարհորդություններ է կատարել Լատինական Ամերիկայում, Հունաստանում և Թուրքիայում։
Իր ձախակողմյան հայացքների համար նա քննարկման առարկա է դարձել Հակաամերիկյան գործողությունները հետաքննող հանձնաժողովի համար։
1981 թվականին՝ ամերիկյան Արվեստի և գրականության ակադեմիայի անդամ ընտրվելու կապակցությամբ կազմակերպված ընդունելության ժամանակ, նա հանկարծամահ է եղել։

Գործունեություն 
1930-ականների հասարակական վերելքի ժամանակ լույս է տեսել «Ինչ-որ մեկը կոշիկներով» վեպը (, 1935)` Չիկագոյի պատանիների մասին, որոնք շեղվել էին ճիշտ ուղուց։ Հեղինակի հետագա ստեղծագործությունները պատմում էին նաև Չիկագոյի արվարձանների մարդկանց մասին։ Այդ ստեղծագործություններից լավագույնը «Ոսկե ձեռքով մարդը» վեպն էր (1949), որը արժանացել էր ԱՄՆ-ի գրքի ազգային մրցանակին (1950):

«Ուղևորություն վայրի երկրով» վեպում (1956) գրողը ստեղծել է 1930-ականներին Ամերիկայում հասարակական վերելքի ժամանակ տիրող չարի և փոխհարաբերությունների մռայլ պատկերը։
 
Օլգրենը գրել է մի քանի վիպակներ և 50-ից ավելի պատմվածքներ, բանաստեղծություններ, քննադատական ​​ակնարկներ և այլն։

Հատընտիր ստեղծագործություններ
 Somebody in Boots (1935)
 Never Come Morning (1942)
 The Neon Wilderness (պատմվածքների հավաքածու, 1947)
 The Man with the Golden Arm (1949)
 Chicago: City on the Make (1951)
 A Walk on the Wild Side (1956)
 Nelson Algren’s Own Book of Lonesome Monsters (1962)
 Who Lost an American? (1963)
 Conversations with Nelson Algren (1964)
 Notes from a Sea Diary: Hemingway All the Way (1965)
 The Last Carousel (1973)
 The Devil’s Stocking (1983)
 America Eats (1992)
 He Swung and He Missed (1993)
 The Texas Stories of Nelson Algren (1994)
 Nonconformity (1996)
 Notes From a Sea Diary & Who Lost an American (2009).
 
Նելսոն Օլգրենի ստեղծագործությունները էկրանավորվել են։
 1955 — «Ոսկե ձեռքով մարդը» (ռեժիսոր` Օտտո Պրեմինգիեր)
 1962 — «Զբոսանք լուծարված թաղամասով» (ռեժիսոր` Էդվարդ Դմիտրիկ)

Ծանոթագրություններ

Արտաքին հղումներ 
 Celebrating the life and works of one of America’s most neglected literary minds
 Նելսոն Օլգրենը imdb կայքում

1909 ծնունդներ
Մարտի 28 ծնունդներ
1981 մահեր
Ամերիկացի քննադատներ
20-րդ դարի ամերիկացի վիպասաններ
Ամերիկացի տղամարդ վիպասաններ
Ամերիկացի գրողներ